《呼儿问煮鱼》
宋代·林希逸

有客过茅宇，停杯待煮鱼。向儿呼不已，为我问何如。

骥子抠衣至，校人授手初。叮咛凡再四，烹割勿踌躇。

正起羹鲈兴，因看遗鲤书。团栾陪父执，更欲采园蔬。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。